સાથે સાથે પોતાના વર્કફોર્સને વધારે મજબુત કરવામાં આવતા સ્થિતી મજબુત બની રહી છે. મહત્વપૂર્ણ બાબત એછે કે જો સોશિયલ મિડિયાના માટે કામ કરનાર સ્વૈચ્છિક લોકોના આંકડાને જોવામાં આવે તો આ સંખ્યા રેલવેના કુલ કર્મચારીઓની સંખ્યાની આસપાસ પહોંચીગઇ છે. ભાજપના સુત્રોએ કહ્યુ છે કે વર્ષ ૨૦૧૪માં ચૂંટણી જીતી ગયા બાદ પાર્ટીએ સોશિયલ મિડિયા મામલે ક્યારેય ઉદાસીનતા રાખી નથી. આજ કારણ છે કે સત્તામાં ચાર વર્ષથી વધારે સમય થયો હોવાછતાં પાર્ટી સતત તેનો ઉપયોગ વધારી રહી છે. સરકારી યોજનાને જનતા સુધી પહોંચાડી દેવા માટે આનો ઉપયોગ કરવામાં આવી રહ્યો છે. ભાજપની સોશિયલ મિડિયા હવે વધારે મજબુત બની છે. દેશભરમાં ફેલાયેલા આ ૧૨ લાખ સ્વૈચ્છિક કર્મીઓમાં તબીબો, એન્જિનિયર અને અન્યોનો સમાવેશ થાય છે. તેમા વિદ્યાર્થીઓ અને સરકારી કર્મચારી પણ સામેલ છે. હાઉસ વાઇફ પણ ઉમેરી દેવામાં આવી છે.